par to, lai pieņemtu augstplūsmas kodolreaktora (HFR) 2016.–2019. gada papildu pētniecības programmu, kas Eiropas Atomenerģijas kopienas vajadzībām jāīsteno Kopīgajam pētniecības centram

Šis Padomes lēmuma priekšlikums attiecas uz jaunu četrgadīgu (2016–2019) HFR ekspluatācijas programmu, kuras pamatā būtu Kodolpētniecības un konsultatīvās grupas jeb NRG (Nīderlande) un Atomenerģijas un alternatīvās enerģijas komisijas jeb CEA (Francija) pētījumi. Ieguldījums 2016.–2019. gada papildu pētniecības programmai būs EUR 30,2 miljoni četru gadu laikā, ar nosacījumu, ka arī turpmāk tiks nodrošināta HFR regulāra ekspluatācija un tehniskā apkope. Šajā summā būs ietverti izdevumi, kas paredzēti ikgadējo iemaksu segšanai reaktora ekspluatācijas pārtraukšanas fondā. Ja laikā no 2016. līdz 2019. gadam NRG operators pirms droša saglabāšanas stāvokļa izziņošanas būs oficiāli paziņojis valstu drošības iestādēm par galīgu slēgšanu, atlikušie izdarāmie maksājumi un Komisijas izteiktie līdzekļu pieprasījumi tiks apturēti.

Reaktoru izmanto arī radioaktīvo izotopu komerciālai ražošanai. Katru gadu Eiropā no 10 miljoniem gadījumu, kuros medicīnisko diagnozi nosaka, izmantojot radioaktīvos izotopus, vairāk nekā 60 % tiek izmantota HFR produkcija. Tas ir nozīmīgs piegādātājs Eiropas radiofarmaceitiskajiem uzņēmumiem šajā jomā. Turklāt, tā kā reaktors atrodas Eiropā, tā produkcija ātri nonāk Eiropas medicīnas centros. Tam ir būtiska nozīme attiecībā uz vairumu pašlaik izmantojamo īsa pussabrukšanas perioda izotopu.

Neattiecas.

•Juridiskā instrumenta izvēle

Neattiecas.

3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

•Ex post izvērtējumi/ spēkā esošo tiesību aktu atbilstības pārbaude

Neattiecas.

•Apspriešanās ar ieinteresētajām personām

Apspriešanās notikusi ar tām dalībvalstīm, kuras veic kodolpētījumus, un divas no šīm valstīm (Nīderlande un Francija) ir piekritušas piedalīties HFR ekspluatācijas finansēšanā.

•Ekspertu atzinumu pieprasīšana un izmantošana

Neattiecas.

•Ietekmes novērtējums

Neattiecas.

•Normatīvā atbilstība un vienkāršošana

Neattiecas.

•Pamattiesības

Neattiecas.

4.IETEKME UZ BUDŽETU

Jaunās papildu programmas finanšu pārskatā redzams, ka finansējums tiks saņemts no divām dalībvalstīm, kuras piedalās programmā, proti, Nīderlandes un Francijas. Laikposmā no 2016. līdz 2019. gadam minēto divu dalībvalstu iemaksas ir EUR 30,2 miljoni. Šīs summas kopā ar paredzamo komerciālo ienākumu līmeni nodrošina pietiekamu darbības budžetu, lai segtu prognozētās reaktora izmaksas laikposmā no 2016. līdz 2019. gadam. Jāatzīmē, ka budžetā ir paredzēti līdzekļi reaktora ekspluatācijas pārtraukšanai, kā arī izmaksas, kas saistītas ar HFR vispārēju atbalstu, komunālajiem pakalpojumiem, apdrošināšanu un lietotās kodoldegvielas apsaimniekošanu.

Komisija apstiprina Padomes 1996. gada 27. jūnija sanāksmes protokolā ietverto deklarāciju, ar kuru tā paziņoja: "ja ir pieejams pietiekams finansējums, HFR var dot ieguldījumu Kopienas programmu īstenošanā gan saistībā ar pamatprogrammām, gan arī neatkarīgi no tām. Šāda līdzdalība notiks vai nu pamatojoties uz konkurences principiem, vai sniedzot apstarošanas pakalpojumus JRC institūtiem saistībā ar to veiktajām attiecīgajām darbībām." Tas nozīmē, ka Komisija nepiedalīsies HFR ekspluatācijas, tostarp reaktora tehniskās apkopes vai tā remonta izdevumu, finansēšanā par iestāžu budžeta līdzekļiem.

5.CITI ELEMENTI